**PUBLISERINGS-AVTALE**

om tilgjengeleggjering av materiale gitt ut av OsloMet – storbyuniversitetet

mellom

OsloMet – storbyuniversitetet (nedanfor kalla OsloMet) og

………………………………………………………………(nedanfor kalla opphavspersonen)

er det inngått avtale om å tilgjengeleggjere verket til opphavspersonen

…………………………………………………………………………………………………

på dei vilkåra som er angitt nedanfor.

Godkjent av fagleg leiar/instituttleiar ved Institutt/Senter for ............................................................

**1 Løyve til å tilgjengeleggjere materiale**

* 1. Opphavspersonen gir herved OsloMet ein vederlagsfri, ikkje-eksklusiv rett til å gjere innlevert materiale, nedanfor kalla materialet, tilgjengeleg som ein OsloMet-utgiving. OsloMet og andre kan fritt gjenutgi, distribuere og kopiere materialet, såframt opphavspersonen blir kreditert. (Creative Commons Attribution-lisens (CC-BY)).

Partane er einige om at OsloMet skal publisere som følger (kryss av for valde alternativ):

|  |  |  |
| --- | --- | --- |
|  | Ja | Nei |
| I OsloMets Skrifterie for nedlasting i digitalt format (PDF) |  |  |

**2 OsloMets plikter/ansvar**

2.1 OsloMet skal tilgjengeleggjere materialet slik det vart levert til OsloMet, med tekst, tabellar, grafikk, bilde, multimedia med meir, men med dei tekniske tilpassingane som blir rekna som nødvendig for ei OsloMet-utgiving.

2.2 OsloMet skal i samsvar med lov om åndsverk respektere opphavspersonens ideelle

rettar, det vil seie retten til å bli namngitt og respektretten (det som er gjenstand for opphavsrett skal ikkje øydeleggjast eller vanærast).

2.3 OsloMet skal søke å verne materialet mot å bli endra av uvedkommande/tredjepart, så langt dette er mogleg i forhold til dei tekniske løysingane vi nyttar.

2.4 OsloMet får ikkje rådvelde over materialet utover det som er uttrykkeleg fastsett i denne avtala.

2.5 OsloMet er ikkje på noko vis ansvarleg for innhaldet i materiale som er tilgjengeleggjort som ei OsloMet-utgiving. OsloMet har ikkje noko ansvar for eventuelle skadar oppstått i samanheng med denne avtala, med mindre skaden/e kjem av forsett eller grov aktløyse frå OsloMet eller frå nokon OsloMet svarer for. Ansvaret omfattar ikkje i noko tilfelle indirekte skadar.

**3 Opphavspersonens pliktar/ansvar**

3.1 Dersom opphavspersonen inngår avtaler med tidsskrift, forlag osb. om tilgjengeleggjering av materiale etter denne avtala, skal materialet framleis vere tilgjengeleg som ei OsloMet-utgiving og av OsloMet og andre fritt kunne gjenutgivast, distribuerast og kopierast.

3.2 Publiseringa skal fagleg godkjennast av den næraste faglege leiaren i opphavspersonen (som oftast instituttleiar). Opphavspersonen må sjølv innhente signatur frå næraste leiar til publiseringsavtala.

3.3 Opphavspersonen må sjølv klargjere dei konsekvensane ei tilgjengeleggjering av eit materiale som ei OsloMet-utgiving har i forhold til eventuelle forlag, tidsskrift eller andre rettshavarar.

Opphavspersonen står inne for at han/ho er opphavsperson til materiale som er levert inn og har fullstendig råderett over dette i dets heilskap. Viss andre har rettar som utelukkar tilgjengeleggjering i ein OsloMet- utgiving og fri nyutgiving, distribuering og kopiering utan løyve frå tredjepart, må opphavspersonen sjølv innhente nødvendige løyve frå desse.

Om materialet har fleire opphavspersonar (t.d. fleire forfattarar), står opphavspersonen, som har levert inn materialet, inne for at han/ho har innhenta dei nødvendige løyva frå dei andre opphavspersonane.

Om materialet eller delar av materialet tidlegare er publiserte eller blir planlagde publisert i eit tidsskrift eller ved eit forlag, står opphavspersonen inne for at han/ho har innhenta dei nødvendige løyva frå tidsskriftet/forlaget. Desse skal følge som vedlegg.

For artikkelbaserte ph.d.-avhandlingar kan Universitetsbibliotek ved OsloMet hjelpe til med rettsklarering.

3.4 Opphavspersonen står inne for at materialet ikkje har innhald som kan reknast for å stri mot gjeldande norsk rett, eller inneheld lenker eller koplingar til slikt materiale.

3.5 Dersom OsloMet skulle bli gjord erstatningsansvarleg overfor tredjepart på grunn av at opphavspersonen ikkje oppfyller sine plikter etter denne avtala, skal opphavspersonen halde OsloMet skadeslaus.

**4 Overføring og opphøyr av avtala**

4.1 OsloMet kan berre overføre rettane sine og/eller pliktar i samsvar med denne avtala til tredjepart såframt interessene til opphavspersonen etter avtala blir varetekne i overføringsavtala.

4.2 OsloMet har ein uavgrensa rett til å avbryte tilgjengeleggjeringa av materialet.

…………………………………………..
Stad, dato

…………………………………….. ……………………………………
Signatur forfattar Signatur fagleg leiar

……………………………………..
Signatur OsloMet